அரசு கலை மற்றும் அறிவியல் கல்லூரி ,

பேராவூரணி.

இளங்கலை தமிழ், இரண்டாமாண்டு

படைப்பிலக்கியம் SUB CODE: 16ACCTA8

Maximum:75 marks

பகுதி-அ-(10 x 2 = 20)

அனைத்து வினாக்களுக்கும் ஓரிரு சொற்களில் விடையளிக்க.

1.மையக்கருத்து என்றால் என்ன?

எந்த கருத்தை மையமாகக் கொண்டு கதை எழுதப்படுகிறதோ அதுவே மையக் கருத்து எனப்படும்.

2.சிறுகதையின் இலக்கணம் தருக.

படைப்பாளனின் சூழலுக்குத் தகுந்தவாறு தன் கற்பனை நயத்தோடு சரியான கதைப்பின்னலோடு குறுகிய அளவில் சுவையான இலக்கியமாகக் கொடுத்தலே சிறுகதை.

படிப்பவர்களின் எளிதில் புரிந்து கொள்ள்ளும் வகையிலும்,, ஆர்வத்தைத் தூண்டும் வகையிலும் அமைவதே சிறுகதை. கருத்து நிறைந்த கதையே சிறுகதை.

3. தமிழில் தோன்றிய முதல் சிறுகதை எது? ஆசிரியர் யார்?

தமிழில் தோன்றிய முதல் சிறுகதை

குளத்தங்கரை அரசமரம்.

ஆசிரியர்

வ.வே.சுப்பிரமணிய அய்யர்

4. மோனை என்றால் என்ன?

அடிகளிலோ சீர்களிலோ முதல் எழுத்து ஒன்றி வருவது மோனை.

5. படைப்பிலக்கியத்தின் வகைகள் யாவை?

சிறுகதை

கட்டுரை

கவிதை

உரைநடை

நாடகம்

நாவல் அல்லது புதினம்

6. படிமம் என்றால் என்ன?

படிமம் என்பது காட்சி என்று பொருள்படும்.

7. வருணனையின் வகைகள் யாவை?

இயற்கை வருணனை

இட வருணனை

கால வருணனை

நிகழ்ச்சி வருணனை

கலை வருணனை

8. தமிழ் நாடகத்தின் தந்தை யார்?

பம்மல் சம்மந்த முதலியார்

9. .முன்னுரை எவ்வாறு அமைய வேண்டும்?

கட்டுரைகளின் தலைப்பினை விளக்கும் வகையிலும், கட்டுரையின் கருத்தினை வகுத்துக் கூறும் வகையிலும் முன்னுரை அமைய வேண்டும்.

முன்னுரை உடலுக்கு முகம் போலச் சிறப்பாக அமைந்தால் தான் கட்டுரையில் கூறப்படும் கருத்துக்களை அறிய ஆவல் ஏற்படும். கட்டுரை முழுவதையும் படிக்கத் தூண்டும் வகையில் முன்னுரை அமைய வேண்டும்.

10. உணர்ச்சியின் வகைகள் யாவை?

நகை,

அழுகை,

இழிவரல்,

மருட்கை,

அச்சம்,

பெருமிதம்,

வெகுளி,

உவகை.

பகுதி-ஆ(5 X 5 = 25)

அனைத்து வினாக்களுக்கும் இரண்டு பக்க அளவில் விடையளிக்க.

11. .(அ) ”ஒற்றுமையே பலம்” என்னும் தலைப்பில் சிறுகதை ஒன்று எழுதுக.

கதை மாந்தர்கள்:

ஒரு விவசாயி

மூன்று குழந்தைகள்

ஓர் அழகான பசுமையான ஒரு கிராமம். முன்னொரு காலத்தில் ஒரு கிராமத்தில் விவசாயி ஒருவர் வாழ்ந்து வந்தார். அவருக்கு மூன்று மகன்கள் உள்ளனர்.அந்த மூன்று மகன்கள் எப்ப பார்த்தாலும் ஒருவருக்கொருவர் சண்டை போட்டுக் கொண்டே இருப்பார்கள்.

அந்த விவசாயி அவர்களுக்கு புரிய வைக்க சரியான வழியைக் கடைபிடிக்க பலமுறை சொல்லிப்பார்த்தான். ஆனால் மூவரும் சொல்லிப் பேச்சு கேட்காமல் சண்டை போட்டுக் கொண்டே இருந்தனர்.

அந்த விவசாயிக்கு தன்னோட குழந்தைகளை நினைத்து மிகவும் கவலைப் பட்டார். அந்த விவசாயியின் மனைவி மூன்றாவது குழந்தை பிறந்தவுடன் இறந்துவிட்டாள். மனைவி இறந்த பிறகு தனது குழந்தைகளை பார்த்து கொள்வதற்கு கடுமையாக உழைக்க ஆரம்பித்தார்.

சிறுகச் சிறுக பணம் சேர்த்து வந்தார். அப்படி இவர் கஷ்டப்பட்டு வேலைக்குச் சென்று சம்பாதித்தாலும் இவருக்கு வீட்டில் நிம்மதி இல்லை.ஏனென்றால் இவர்கள் மூன்று பேரையும் அவரால் அடக்க முடியவில்லை.

ஐயோ! நான் இவர்களுக்கு எப்படி புரியவைப்பது என்று சிந்தித்துக் கொண்டே இருந்தார். ஆனால் இவர்களுக்கு எதைப்பற்றியும் கவலை இல்லை. ஒருநாள் அவர் ஒரு திட்டம் தீட்டினார்.

தன்னுடைய மூன்று மகன்களையும் கூப்பிட்டு கொஞ்சம் கட்டைகளை எடுத்து வரச்சொன்னார். அவர்களும் வெளியில் சென்று கட்டைகளை எடுத்துக் கொண்டு வந்தனர். அவர்கள் கொண்டு வந்த மூன்று கட்டைகளையும் ஒன்றாகக் கட்டினார்.

தன்னுடைய மூத்த மகனை கூப்பிட்டு அந்த கட்டையை உடைக்கச் சொன்னார். ஆனால் அவனால் உடைக்க முடியவில்லை.

அந்தக் கட்டைகளை எடுத்துக்கொண்டு விவசாயி தன்னுடைய இராண்டாவது மகனிடம் சென்றான் .

இராண்டாவது மகனிடம்உன்னுடைய முழு பழத்தையும் இதில் காட்டு என்று அவனிடம் அந்தக் கட்டைகளைக் கொடுத்தான் . ஆனால் அவனால் அந்த கட்டைகளை உடைக்க முடியவில்லை.

இப்போது மூன்றாவது மகனுடைய முறை. விவசாயி மூன்றாவது மகனிடம் சென்று, தன்னுடைய மூன்றாவது மகனிடம் கட்டையை கொடுத்தான் . ஆனால் அவனால் அந்த கட்டைகளை உடைக்க முடியவில்லை.

மூன்று கட்டைகளை சேர்த்துக் கட்டிய கட்டைகளை உங்களால் உடைக்க முடியலை. இப்ப இந்த தனித்தனியா இருக்க இந்த கட்டைகளை உடைக்க முடியதான்னு பார்ப்போம் என்றான் விவசாயி.

ஆனால் இந்த விவசாயி பேசி முடிப்பதற்குள் மூன்று பேரும் அந்தக்க் கட்டைகளை உடைத்து விட்டனர்.

விவசாயி தன்னுடைய மூன்று மகன்களையும் பார்த்தான் . அவர் குறிப்பாக என்ன சொல்ல நினைக்கிறார் என்று அவர்கள் புரிந்து கொன்டனர்.

எப்பொழுதும் சண்டை போட்டு கொண்டே இருந்தால் ஒற்றுமையாக வாழ முடியாது என்று அவர்கள் புரிந்துக் கொண்டார்கள்.

வெளியில் உள்ள மனிதர்கள் அவர்களுடைய லாபத்திற்காக பயன்படுத்திக்கொள்வார்கள் அதே சமயம் அவர்கள் ஒற்றுமையாக இருந்தால் அந்தக் கட்டை மாதிரி அவர்கள் எவராலும் பிரிக்க இயலாது.

அதனால் அவர்களுடைய வாழ்கையில் வெற்றி பெற முடியும்.

மையக்கருத்து:

இந்தக் கதையில் இருந்து என்ன புரிந்தது என்றால் ஒற்றுமையே பலம் . அந்த பலத்தைப் புரிந்து கொண்து ஒற்றுமையோடு வாழுங்கள் என்பதே இதன் கருத்து.

(ஆ) சிறுகதை எழுதும்போது கடைபடிக்க வேண்டிய விதிமுறைகள் யாவை?

1.சிறுகதையின் தொடக்கம் நல்ல விறுவிறுப்பாக அமைந்து அதன் தொடர்ச்சி நெகிழ்ச்சியின்றி இயங்கி உச்ச நிலையை அடைந்து முடியும் வரையில் படிப்போரின் முழு நாட்டத்தினையும் ஒருமுகப் படுத்திச் செல்வதாக இருத்தல் வேண்டும்.

2.கதை நிகழ்ச்சிகளில் தொய்வு ஏற்படாமல் படிப்பவர்க்குச் சோர்வு ஏற்படா வண்ணம் சிறுகதை அமைப்பு இருக்க வேண்டும்.

3.சிறுகதையில் வரும் கதை மாந்தர்கள் ,பாத்திரங்கள் பல்வேறு நாட்டினராக, பல்வேறு மொழினராக, பல்வேறு கொள்கைக் கோட்பாடுடையவர்களாக இருக்கலாம். சமூகத்திலே பல்வேறு படிகளிலும் இருப்போருக்கிடையே கதை நிகழ்ச்சிப் போக்கு ஓர் ஒருமையை நிறைவைக் கொண்டு இயங்குதல் வேண்டும்.

4.சிறுகதைகளில் பயன்படுத்தப்படும் மொழிநடை எளிமையுடையதாக இருத்தல் நல்லது. சமுதாயத்திலுள்ள பல்வேறு நிலையினரும் படித்துப் பயன்கொள்ள எளிய வாய்ப்பினைத் தரும் இலக்கியக் கருவி இதுவாதலின், எளிய மொழி நடையில் எழுத்தாளர்கள் மனம் பதித்தல் வேண்டும்.

5.சிறுகதையில் எதிர்பார்ப்பு நிலை மிகச் சிறப்பான கூறாகவும் தேவையாகவும் கருதப்படும்

6.கதையைப் படிப்போர் அடுத்து என்ன நிகழுமோ என்றும் எவ்வாறு நிகழ்ச்சிகள் இயைபுடன் விளக்கப்படுமோ என்றும் ஆர்வத்தோடு எதிர்பார்க்குமாறு கதை அமைப்பு இருத்தல் வேண்டும்.

7.சிறுகதைகளில் சிலவேளைகளில் முரண் தவிர்க்க வியலாத நிலையில் அமைய வேண்டும்.

8.சிறுகதையுள் கற்பனையின் தேவையைக் குறைத்து மதிப்பிடுதல் கூடாது.

12. (அ) “மறந்து திரிதல் முறையோ?” எனும் தலைப்பில் கவிதை எழுதுக.

மானிடமே

மறந்துவிட்டாய்….

மனிதனாய் பிறந்தும்,

மனிதனாய் வளர்ந்தும்

மனித வாழ்வில் புகுந்தும்

மனிதப் பிறப்பின்

மகத்துவங்களை

மறந்துவிட்டாய்

மிருகத்திற்கு

இணையாக மாறிவிட்டாய்!

தமிழனே

தவறிவிட்டாய்

தமிழனாய்ப் பிறந்தும்

தமிழனாய் வளர்ந்தும்

தமிழ்நாட்டில் வாழ்ந்தும்

ஆருயிர்த் தமிழை

தனதுயிர் போலக்

காக்கத்

தவறிவிட்டாய்

கட்டுக்கடங்காது

திமிறிவிட்டாய்!

இந்தியனே

மறந்து விட்டாய்

இந்தியனாய்ப் பிறந்தும்

இந்தியனாய் வளர்ந்தும்

இந்தியாவில் வாழ்ந்தும்

இந்திய ஒற்றுமையை

இறவாமல் காக்க

மறந்து விட்டாய்

முறிந்து விட்டாய்!

(ஆ) புதுக்கவிதை,மரபுக்கவிதை- விளக்குக.

புதுக்கவிதை;

மேலை நாட்டு இலக்கியத்தின் தாக்கத்தால் தமிழ்க் கவிதை வரலாற்றில் ஏற்பட்ட வளர்ச்சி நிலையே புதுக்கவிதை.சொல்லுக்கு முதன்மை தராமல் கருத்துக்கு முதன்மை தந்து கருத்துக்கு முதன்மை கொடுத்து எந்தவிதமான மரபு இலக்கணக் கட்டுப்பாடும் இல்லாமல் எழுதப் பெறுவதைப் புதுக்கவிதை என்பார்கள்.

எதுகை, மோனை தனிச்சொல் எதுவுமின்றி சீர், தளைக் கடுப்பாடின்றி உணர்ச்சிப் பிழம்பாய்க் கருத்துக் குவியலாய்த் தோன்றுவதே புதுக்கவிதை.

சான்று:

இத்தனைக்கும் மேலே

இனி ஒன்று ஐயா. நான்

செத்திற்குப் பின்னால்

நிதிகள் திரட்டாதீர்!

நினைவை விளிம்புகட்டி

கல்லில் வடித்து

வையாதீர்!

-புதுமைப்பித்தன்

மரபுக்கவிதை:

பழமொழியைப் போன்று கவிதை சுருங்கச்சொல்லி விளக்கக் கூடியது. இப்படித்தான் எழுத வேண்டும் எனக் கவிதைக்கு இலக்கணம் உண்டு. ஆசிரியப்பா, வெண்பா, கலிப்பா, பரிபாடல் எனத் தொடங்கி இன்னும் விரியும். இவ்வாறு இலக்கண வரையறையோடு அமைவதை மரபுக்கவிதை என்பர்.

13. (அ) எழுச்சி மிக்க சமூக நாடகங்கள் குறித்து எழுதுக.

நகைச் சுவையோடு மக்களிடையே மண்டிக் கிடந்த மூடநம்பிக்கையை வெளிப்படுத்தும் வண்ணம் என்.எஸ்..கிருஷ்ணன்,டி.ஏ.மதுரம் போன்றோர் நடித்த சமூக நாடகங்கள் மக்களிடையே குறிப்பிட தக்க மாற்றத்தை ஏற்படுத்தின.

மூடநம்பிக்கை ஒழிப்புக்கும் சமூக சீர்திருத்தத்திற்கும் பெரியார் ஈ.வெ.ரா.வின் தொண்டு குறிப்பிடத்தக்கது. அவருடைய கோட்பாடுகளைப் பின்பற்றிப் பல திராவிட இயக்கத்தவர்கள் சமூக நாடகங்களை எழுதினார்கள். அறிஞர் அண்ணா,கலைஞர் கருணாநிதி குறிப்பிடதக்கவர்கள்.

அண்ணாவின் நாடகங்களில் பேச்சு மொழியைக் காண முடியாது. அதே நேரத்தில் எழுச்சி மிக்க அடுக்குத் தொடர் வசனங்கள் முதலாளித்துவத்தையும் மூடநம்பக்கையையும் சாடுவதாக இருக்கும்.கீழ்க்காண்பவை அண்ணாவின் முக்கியமான சமூக நாடகங்கள்:

1.ஓர் இரவு

2.சொர்க்கவாசல்

3.நீதிதேவன் மயக்கம்

4.சந்திரோதயம்

5.சிவாஜி கண்ட இந்து சாம்ராஜ்யம்

6.நல்லதம்பி

7.வேலைக்காரி

அண்ணாவின் நாடகங்கள் பிறகு திரைப்படங்களாகவும் எடுக்கப்பட்டு வெளி வந்துள்ளன.அண்ணாவைப்போன்றே கலைஞர் கருணாநிதியும் திராவிட இயக்கக் கொள்கைகளுக்கு வலு சேர்க்கப்பல நாடகங்கள் இயற்றியுள்ளார்.

1.பராசக்தி

2.நச்சுப்பொய்கை

3.தூக்குமேடை

4.ஒரே முத்தம்

5.போர்வாள்

6.வெள்ளிக்கிழமை

7.காகிதப்பூ

8.பழக்கூடை

தமிழில் இன்னும் பல சமூக நாடகங்கள் வந்துள்ளன.சோ அரசியலையும் அதிகாரத்தையும் களமாகக் கொண்டு நாடகங்களை எழுதியுள்ளார். ‘முகமது பின் துக்ளக், யாருக்கும் வெட்கமில்லை, என்று தணியும் இந்தச் சுதந்திரதாகம்’ என்னும் நாடகங்களில் துணிவாகத் தம் கருத்துக்களை வெளிப்படுத்தி இருக்கின்றார்.

(ஆ) இக்கால நாடகங்கள் குறித்து எழுதுக.

அன்னியர் ஆட்சியில் மக்கள் அல்லற்பட்டுக் கொண்டிருந்தபோதிலும் மக்களுக்கு விழிப்புணர்வை ஏற்படுத்த நாடகங்கள் தோன்றவில்லை. புராணக் கதைகளிலேயே நாடகங்கள், சமுதாயச் சீர்திருத்த நாடகங்கள் விடுதலை உணர்வூட்டும் நாடகங்கள் தோன்றின.

காசி விசுவநாத முதலியாரின் டம்பாச்சாரி விலாசம் ஒரு சமுதாய நாடகமாகும். இவரே சமுதாயச் சீர்திருத்த அடிப்படையில் பிரம்ம சமாஜ நாடகம், தாசில்தார் நாடகம் என்பவற்றை எழுதியிருக்கின்றார். மேலும் பத்தொன்பதாம் நூற்றாண்டில் பல்வேறு வகைகளில் நாடகங்கள் தோன்றின.

ஒட்ட நாடகம், சோகி நாடகம், பிரதாப சந்திர விலாசம், சித்திராங்கி விலாசம், மதுரை வீரன் விலாசம், ஆரவல்லி சூரவல்லி நாடகம் போன்றவை குறிப்பிடத்தக்கன.

இவ்வாறு நாடகங்களின் போக்கு ஒருவகையாகப் போய்க்கொண்டிருந்த போது நாடகத்திற்கு என்று இலக்கணமாகப் பரிதிமாற்கலைஞர் எனப்பெறும் சூரியநாராயண சாஸ்திரியார் நாடகக் கலை என்னும் நூலை எழுதினார்.

நாடகங்கள் பெரும்பாலும் படிக்கும் முறையிலேயே எழுதப்பெற்று வந்தன .நாடகத்தை நடிக்கும் வகைக்கு ஒழுங்குபடுத்தியவர் தஞ்சாவூர் நவாப் கோவிந்தசாமி ராவ் என்பவரே எனப் பம்பல் சம்பந்த முதலியார் குறிப்பிடுகின்றார்.நடேச தீட்சிதர் அமைத்த நாடக குழுவினரும் நாடக வளர்ச்சிக்குப் பெரும்பங்கு ஆற்றியுள்ளார்.

14. (அ) நும் ஊரில் நடைபெற்ற கோயில் திருவிழா நிகழ்ச்சியை நேர்முக வருணனையாகத் தொலைக்காட்சிக்கு உரையாற்றியதை விளக்கி எழுதுக.

சோழவந்தானில் எழுந்தருளியுள்ள ஜெனகை மாரியம்மன் கோவில் வைகாசி பெருவிழா வெகுவிமரிசையாக நடைபெற்றது . 16ஆம் நாள் தேரோதட்டம் கோலாகலமாக நடைபெற்றது பல்லாயிரக்கணக்கான பக்தர்கள் பங்கேற்றனர்.

வைகையாற்றின் கீழ்கரையில் அமைந்துள்ள சதுர்வேதிபுரம். அனந்தசாகரம் ஜெனகையம்பதி என்றெல்லாம் புராணங்களில் போற்றப்படும் சோழவந்தானில் பிரசித்தி பெற்ற ஜெனகை மாரியம்மன் கோயில் உள்ளது.

இங்கு ஆண்டு தோறும் வைகாசி பெருந்திருவிழா சிறப்பாக நடைபெறுவது வழக்கம்.இதேபோல் இந்தாண்டு வைகாசி திருவிழாவை முன்னிட்டு அக்னிசட்டி எடுத்தும் பக்தர்கள் நேர்த்திக்கடன் செலுத்தினர்.

பசுமை மிகுந்த சோழவந்தான் நகரை சுற்றியுள்ள மக்கள் மிக சிறப்பாக தங்கள் குல தெய்வமாக போற்றி வணங்கும் சக்தி வாய்ந்த மாரி வீற்றிருக்கும் சிறப்பு மிகுந்த தலம்.

மாரியம்மன் கோவில் திருவிழா சோழவந்தான் மிகப்பெரிய புண்ணியதலம்.பூஜை மற்றும் மங்கள நிகழ்ச்சிகளில் வெற்றிலை இல்லாமல் இருக்காது ராமனின் வெற்றிச் செய்தியை அறிவித்தவுடன், சீதாபிராட்டி, அனுமனுக்கு வெற்றிலை மாலை அணிவித்து பாராட்டினாள் என்ற செவி வழி செய்தி உண்டு.

அத்தகைய சிறப்புமிக்க வெற்றிலை ,அதிகமாக விளையும் சோழவந்தானில் கோவில் கொண்டுள்ளாள்,ஜெனகை மாரியம்மன்.

(ஆ) வானொலியில் செய்தி எழுதும்போது கடைபிடிக்க வேண்டிய விதிமுறைகள் யாவை?

1.வானொலியில் கேட்கும் நேயர்கள் ஒலிக்கும் செய்தியை ஒரு தடவையே கேட்க முடியும். பத்திரிக்கைகள் போல திருப்பி திருப்பி படிக்கவோ அல்ல்லது நிறுத்தி வைத்துப் படிக்கவோ முடியாது.

2.ஆயிரக்கணக்கான நேயர்கள் வானொலியில் செய்திகளைக் கேட்டாலும் நாம் செய்தி எழுதி வாசிப்பது எமக்கு முன்னால் இருக்கும் ஒருவருக்கு என்பதை நினைவில் கொண்டு, பேச்சு மொழியில் சிறிய வசனங்களாக எழுத வேண்டும்.

3.வசனங்கள் எப்போதும் செய்வினையில் எழுதப்பட வேண்டும். உதாரணமாக ‘நேற்று புதிய கட்டடம் ஒன்று அமைச்சரால் திறந்து வைக்கப்பட்டது’ என்பதற்குப் பதிலாக ”புதிய கட்டடம் ஒன்றை அமைச்சர் திறந்து வைத்தார்’ என்று எழுத வேண்டும்..

4.தேவையற்ற சொற்கள், வார்த்தைகள் இடம் பெறக்கூடாது. தேவையானச் சொற்களை நேரடியாக எழுதப்பட வேண்டும்.

5. ஒலியை மட்டும் பயன்படுத்தியே நேயர் செய்தியைக் கேட்கின்றார்.அதனால்கேட்கும் போது மயக்கம் இல்லாமல் இலகுவில் புரியக்கூடிய வகையில், சாதாரண பாவனையில் உள்ள சொற்களைக் கொண்டு செய்தியை எழுத வேண்டும்.இவ்வாறு செய்தியை நாம் முன்னமே இவ்வாறு தயார் படுத்திக் கொள்ள வேண்டும்.

15. (அ) கட்டுரை எழுதும் முறை குறித்து எழுதுக.

முன்னுரை, பொருளுரை,முடிவுரை எனக் கட்டுரை மூன்று பிரிவுகளை உடையதாகும். முன்னுரையும் முடிவுரையும் ஒவ்வொரு பத்திக்குள் அமைய வேண்டும்.பொருளுரைப்பகுதி கருத்துக்களைப் பல வழிகளில் விளக்கிக் கூறுவதால் பல பத்திகளைக் கொண்டு விளங்கும்.

முன்னுரை:

கட்டுரைகளின் தலைப்பினை விளக்கும் வகையிலும், கட்டுரையின் கருத்தினை வகுத்துக் கூறும் வகையிலும் முன்னுரை அமைய வேண்டும்.முன்னுரை உடலுக்கு முகம் போலச் சிறப்பாக அமைந்தால்தான் கட்டுரையில் கூறப்படும் கருத்துக்களை அறிய ஆவல் ஏற்படும். கட்டுரை முழுவதையும் படிக்கத் தூண்டும் முறையில் முன்னுரை அமைய வேண்டும்.

பொருளுரை:

கட்டுரைத் தலைப்பிற் கேற்ப பொருள்களையும் அதல் அடங்கியுள்ள கருத்துக்களையும் பல வழிகளில் விளக்கிக் கூறும்ம் பகுதி பொருளுரை எனப்படும். பொருளுரைப் பகுதியில் பல பத்திகள் அமையும்.ஒவ்வொரு பத்தியிலும் ஒரு மையக் கருத்தும் அக்கருத்தை விளக்குகின்ற செய்திகளும் அமையும். ஆகையால், பொருளுரைப் பகுதியைப் பல பக்திகளாகப் பிரித்துக் கருத்துக்களுக்கேற்ப துணைத் தலைப்புகளையும் கொடுத்து எழுதுதல் வேண்டும்.

முடிவுரை:

கட்டுரையின் கருத்துக்களைத் தொகுத்துக் கூறுவதாகவும், கட்டுரையின் முதன்மையான பயனை எடுத்துக்காட்டுவதாகவும் இறுதிப் பகுதியில் அமைவது முடிவுரையாகும்.முடிவுரையும் சிறப்பாக அமைய வேண்டும்.

(ஆ) கட்டுரை எழுதும்போது கடைபிடிக்க வேண்டிய விதிமுறைகள் யாவை?

1.கட்டுரைக்கான கருத்துக்களைப் பல நூல்களைப் படிப்பதன் மூலம்மும், கல்வி அறிவாளர்களிடம் கேட்டறிவதன் மூலமும் சேகரித்துக் கொள்ள வேண்டும்.

2.முன்னுரையை நன்றாக அமைத்துக் கொண்டு பொருளுரையில் கூறப்போகும் கருத்துக்களை, எதை முதலில் தொடங்குவது எதை இறுதியில் முடிப்பது என வரிசைப்படுத்த வேண்டும்.

3.பொருளுரைப் பகுதியில் கருத்தஉகளைச்சிறு சிறு பத்தஇகளாகப் பிரித்தும் வேண்டுமெனில் துணைத் தலைப்புகள் அமைத்தும் எழுதுதல் வேண்டும்.

4.ஒவ்வொரு பத்தியிலும் முதல் வரியில் சிறிது இடம் விட்டுப் பத்தியின் தொடக்கம் அமையுமாறு எழுதுதல் வேண்டும்.

5.வரியின் தொடக்கத்தில் ஒற்றெழுத்தோ தனி எழுத்தோ வருதல் கூடாது.

6. வழூஉச் சொற்க்கள் இல்லாமலும் ,, கொச்சை நடை கலவாமலும் எளிய நடையில் எல்லோருக்கும் புரியும் வகையில் எழுதுதல் வேண்டும்.

7.ஒரு சொல்லுக்கும் அடுத்த சொல்லுக்கும் இடையில் போதுமான இடம் விட்டு எழுத வேண்டும்

பகுதி-இ ( 3 X 10 = 30 )

எவையேனும் மூன்று வினாக்களுக்கு மட்டும் கட்டுரை அளவில் விடையளிக்க.

16. .”மூடநம்பிக்கை “எனும் தலைப்பில் சிறுகதை ஒன்று எழுதுக.

பச்சைவயல் என்னும் ஓர் அழகான கிராமம் இருந்தது கிராமம் பார்ப்பதற்கே மிகவும் அழகாக இருக்கும். ஊர் பெயருக்கு ஏற்றவாறு எங்கும் பச்சைபசேல் என்று வயல்வெளிகள் இருக்கும்.அந்த ஊர் மக்கள் மிகவும் அன்பானவர்கள்.

அந்த ஊரில் வாழ்த குடும்பத்தில் ஒன்று தான் சர்தாவின் குடும்பம்.சர்தா மிகவும் அன்பானவள்.கருணை உள்ளம் கொண்டவள்.கடவுள் பக்தி மிகுந்தவள்.எந்த நேரமும் கடவுளை வணங்கிக் கொண்டே இருப்பாள்.இவளுக்கு இரண்டு பிள்ளைகள். ஐயோ! நான் இவர்களுக்கு எப்படி புரியவைப்பது என்று சிந்தித்துக் கொண்டே இருந்தார். ஆனால் இவர்களுக்கு எதைப்பற்றியும் கவலை இல்லை. ஒருநாள் அவர் ஒரு திட்டம் தீட்டினார்.

தன்னுடைய மூன்று மகன்களையும் கூப்பிட்டு கொஞ்சம் கட்டைகளை எடுத்து வரச்சொன்னார். அவர்களும் வெளியில் சென்று கட்டைகளை எடுத்துக் கொண்டு வந்தனர். அவர்கள் கொண்டு வந்த மூன்று கட்டைகளையும் ஒன்றாகக் கட்டினார்.

தன்னுடைய மூத்த மகனை கூப்பிட்டு அந்த கட்டையை உடைக்கச் சொன்னார். ஆனால் அவனால் உடைக்க முடியவில்லை.

அந்தக் கட்டைகளை எடுத்துக்கொண்டு விவசாயி தன்னுடைய இராண்டாவது மகனிடம் சென்றான் .

இராண்டாவது மகனிடம்உன்னுடைய முழு பழத்தையும் இதில் காட்டு என்று அவனிடம் அந்தக் கட்டைகளைக் கொடுத்தான் . ஆனால் அவனால் அந்த கட்டைகளை உடைக்க முடியவில்லை.

இப்போது மூன்றாவது மகனுடைய முறை. விவசாயி மூன்றாவது மகனிடம் சென்று, தன்னுடைய மூன்றாவது மகனிடம் கட்டையை கொடுத்தான் . ஆனால் அவனால் அந்த கட்டைகளை உடைக்க முடியவில்லை.

மூன்று கட்டைகளை சேர்த்துக் கட்டிய கட்டைகளை உங்களால் உடைக்க முடியலை. இப்ப இந்த தனித்தனியா இருக்க இந்த கட்டைகளை உடைக்க முடியதான்னு பார்ப்போம் என்றான் விவசாயி.

ஆனால் இந்த விவசாயி பேசி முடிப்பதற்குள் மூன்று பேரும் அந்தக்க் கட்டைகளை உடைத்து விட்டனர்.

விவசாயி தன்னுடைய மூன்று மகன்களையும் பார்த்தான் . அவர் குறிப்பாக என்ன சொல்ல நினைக்கிறார் என்று அவர்கள் புரிந்து கொன்டனர்.

எப்பொழுதும் சண்டை போட்டு கொண்டே இருந்தால் ஒற்றுமையாக வாழ முடியாது என்று அவர்கள் புரிந்துக் கொண்டார்கள்.

வெளியில் உள்ள மனிதர்கள் அவர்களுடைய லாபத்திற்காக பயன்படுத்திக்கொள்வார்கள் அதே சமயம் அவர்கள் ஒற்றுமையாக இருந்தால் அந்தக் கட்டை மாதிரி அவர்கள் எவராலும் பிரிக்க இயலாது.

சர்தா புரிந்து கொண்டாள். மூடநம்பக்கையால் அவள் தன் மகனை இழக்க இருந்தாள்.

மையக்கருத்து:

எதையும் யாரையும் மூடநம்பிக்கையால் நம்ப கூடாது.

…..முற்றும்…..

17. “கனவு நனவாகுமா?” எனும் தலைப்பில் இருபது அடிகளுக்கு மிகாமல் மரபுக்கவிதை

ஒன்று எழுதுக.

வீதிக்கொரு கட்சி

சாதிக்கொரு சங்கம்

சாலையோரக் குடும்பங்கள்

நீங்கலாக

ஜனநாயக இந்தியா!

பிச்சைக்காரர்களின்

நடையும் குரலும்

ஓயவில்லை

விவசாயிகளின்

முதுகும் இன்னும்

நிமிரவே இல்லை

வல்லரசு இந்தியக்

கனவில்

நாம்…?

தோழிகளே…

உங்கள்

மூச்சு ஒலிக்குக்கூடப்

பூட்டுப் போட்டவர்கள்

முகம் தெரியாமல்

போனார்கள்…

தோழிகளே…

உங்களை

அடுப்பறைக்குள்

இடுப் பொடிக்க

நினைத்தவர்கள்

தண்டு வடங்களைத்

தடுமாற விட்டுத்

திரிந்தார்கள்…

தோழிகளே…

உங்கள்

இனத்தை

அழிக்க நினைத்தவர்கள்

தங்கள் இனத்தைக்

காத்துக்கொள்ளத்

தலைதெறிக்க

ஓடினார்கள்…

முன்னேற்ற விளிம்பில்

நிற்கும்

என் தாயினமே

தயங்காதே…

உறங்காதே…

சுதந்திரப் பூமாலையை

வீணாய்

உதிர்த்திடாதே

அது மீண்டும்

வீழ்ச்சிக்கே

வழிவகுக்கும்.

18. .”தூய்மை இந்தியா” எனும் தலைப்பில் ஐந்து காட்சிகளுக்கு மிகாமல்

தொலைக்காட்சிக்கு ஓரங்க நாடகம் ஒன்று எழுதுக.

காட்சி-1

(கிராமத்தில் ஊர் மக்கள் எல்லோரும் அவரவர் வேலையை செய்து கொண்டிருந்தனர்.அப்போது அவ்வூர் பெரியவர் ஒருவர் நடந்து வருகிறார்.வந்து ஆலமரத்தில் அமருகிறார்.இளைஞன் ஒருவன் வருகிறான்,அவனை அழைத்து பேசத் தொடங்குகிறார்.)

பெரியவர் : தம்பி இங்கே வாப்பா என்றார்.

இளைஞன் : ( அருகில் வந்து) சொல்லுங்க தாத்தா என்றான்.

பெரியவர் : எங்க போறப்பா?

இளைஞன் : என் நண்பணைப் பார்க்கப் போறேன்

பெரியவர் : சரிப்பா,நீ போ .என்றார்

இளைஞன் : எதற்காக என்னை அழைத்தீர்கள் !

பெரியவர் : அது ஒன்றுமில்லைப்பா,நம்ம ஊரோட தூய்மையைப் பற்றி பேசதான் அழைத்தேன். நீ நண்பன் வீட்டிற்குப் போகிறாய்

இளைஞன் : சரிங்க தாத்தா நான் பொய்ட்டு வரும்போது உங்களிடம் பேசுகிறேன்.

(இவ்வாறாக சொல்லி விட்டு அவன் அந்த இடத்தை விட்டு செல்கிறான்.நண்பனைப் பார்த்து விட்டு திரும்பி வருகிறான்)

காட்சி-2

(நண்பன் வீட்டிற்கு சென்று வரும் இளைஞன் அந்த பெரியவரைப் பார்க்கிறான். அவரிடம் பேச ஆரம்பிக்கிறான்)

இளைஞன் : தாத்தா, நீங்க ஏதோ ஊரை பற்றி பேசனும்னு சொன்னிங்க,என்ன தாத்தா

பெரியவர் : ஆமாப்பா , நம்ம ஊரோட தூய்மையைப் பற்றி பேசனும்.

இளைஞன் : சரி சொல்லுங்க தாத்தா

பெரியவர் : நம்ம ஊரு தூய்மையாகவே இல்லை

இளைஞன் : என்ன சொல்றிங்க ,நம்ம ஊர்ல எல்லா வீடும் சுத்தமாதானே இருக்கும்.

பெரியவர் : வீடு எல்லாம் சுத்தமாகத்தான் இருக்கு ஆனால் ஊர் சுத்தமாக இல்லையே. நம்ம ஊர்ல ஒரு குப்பைத் தொட்டி இல்லை,கழிப்பறை இல்லை , சுத்தமான தண்ணீர் கூட இல்லை. சாலை எல்லாம் ஒரே குப்பையாகத்தான் இருக்கிறது.

இளைஞன் : நீங்க சொல்வதெல்லாம் , சரிதான் தாத்தா,ஆனால் அதற்கு நான் என்ன செய்வது.

பெரியவர் : நீங்கதாம்பா செய்யனும்,இளைஞர் எல்லாம் சேர்ந்து செய்யனும். நம்ம ஊரை தூய்மையாக மாற்ற வேண்டும். சரிப்பா நா கிளம்புகிறேன்.

19.நீவீர் பங்கு பெற்ற கலை இலக்கிய விழா நிகழ்ச்சியை நேர்முக வருணனையாக

வானொலிக்கு உரையாற்றியதை விவரித்து எழுதுக.

நான் கலந்து கொண்ட கலை இலக்கிய விழா நிகழ்ச்சியை நேர்முக வர்ணனையாக வானொலிக்கு உரையாற்றியதைப் பற்றி காண்போம்.

கலை இலக்கிய விழா:

நான் பங்கு பெற்ற கலை இலக்கிய விழா தஞ்சாவூர் மாவட்டம்.பேராவூரணி அருகில் முடச்சிக்காடு கிராமத்தில் இருந்த கல்லூரி இலக்க்கிய விழா.அக்கல்லூரியில் இலக்கிய விழாவில் பங்குகொள்வதற்காக எமது கல்லூரி மாணவர்களும் சென்றிருந்தோம். அதில் நானும் கலந்து கொண்டேன்.

மாவிலைத் தோரணங்கள் கட்டப்பட்டு பசுமையாக இருந்தது , எம் கல்லூரி.

கல்லூரிக்குச் சென்றவுடன் நான் வியப்படைந்தேன்.ஏனென்றால் கல்லூரி மிகவும் அழகாக ஜோடிக்கப்பட்டிருந்தது. அதில் பங்கு பெற்ற மாணவ மாணவிகள் தனது நண்பர்களுடன் மகிழ்ச்சியாக இருந்தார்கள். இது என்னை வியப்படையச் செய்தது.

கலை நிகழ்ச்சி விழா மிகவும் அற்புதமாக நடைபெற்றது. நடனம், பாடல், பேச்சு , கவிதை என பல போட்டிகள் நடைபெற்று அதில் வெற்றி பெற்றவர்களுக்கு பரிசுகள் வழங்கப்பட்டன.

பேச்சுப் போட்டியில் நானும் பங்கு பெறுவதற்காக தயாராக இருந்தேன்.மிகவும் பதட்டமாக இருந்தது. அப்பொழுது என் வகுப்பாசிரியர் எனது பயத்தை போக்கி என்னை போட்டியில் பங்கு பெறச் செய்தார்.நானும் பங்கு பெற்று முதல் பரிசினைப் பெற்றேன்.

பிறகு அங்கு வருகை புரிந்த விருந்தினர் எங்களுக்காக சில அறிவுரைகளைக் கூறிச் சென்றார்.

நடனமானது மிகவும் பார்ப்பதற்கு ஆசையாக இருந்தது. அதிலும் ஒரு பெண் பரத நாட்டியம் ஆட நாங்கள் எல்லோரும் பிரம்மித்துப் போய் மெய்சிலிர்த்து நின்றோம்.அவ்வளவு அழகாக அந்த பெண்ணும் அந்தப் பெண்ணின் நடனமும் இருந்தது.

இவ்வாறு பல போட்டிகள் நடந்தன. அந்த நிகழ்வானது இரவு 7 மணி வரை நடைபெற்றாலும் நாங்கள் எல்லோரும் கடைசி வரை பார்த்து விட்டு தான் கிளம்பினோம்.

இது எங்கள் வாழ்நாளில் ஒரு பொழுதும் மறக்க வியலாத நிகழ்வாக இருந்தது.

கலை இலக்கிய விழா என்றால் இப்படித்தான் நடக்க வேண்டும் என்பதற்கு ஓர் உதாரணமாக இருந்தது.

20. “மக்கள் வாழ்வில் அறிவியலின் மகத்தான பங்கு “ குறித்துக் கட்டுரைக்க.

|  |
| --- |
| குறிப்புச்சட்டகம்:  முன்னுரை,  காலையில் தூங்கியெழுந்தும்……..,  கல்வியைப் பொறுத்த வரையில்…….,  அன்றாட வாழ்க்கைக்குப் பெரிதும் உதவுபவை,  பிளாஸ்டிக் அறுவை சிகிச்சை,  இருதய அறுவை சிகிச்சை,  விவசாயத்திற்குத் துணையாகவும்,  தொலைபேசியை வியந்து போற்றினோம்,  தகவல் தொடர்பியல்,  கணிப்பொறி மூலம்தான் எவ்வளவு நன்மைகள்!  மிகப்பெரிய பொருளாதார மறுமலர்ச்சி!  யாதும் ஊரே யாவரும் கேளிர்,  முடிவுரை. |

முன்னுரை:

அறிவியல் இல்லையேல் நாம் இல்லை என்ற நிலையில்தான் இன்று நாம் வாழ்ந்து வருகிறோம். காரணம் இது அறிவியல் உலகம் என்பதினால். இந்த அறிவியல்-ஆம், இன்றியமையாத அறிவியல் நம் வாழ்க்கையோடு எல்லா நிலைகளிலும் ஒட்டி உறவாடி வருவதால் அதை நம்மால் பிரிக்க முடியவில்லை. நகர்ப்புற வாழ்க்கைகளுக்கும், கிராம்ப்புற வாழ்க்க்கைகளுக்கும், எங்குமே அறிவியலின் ஆதிக்கம்தான்.

காலையில் தூங்கியெழுந்ததும்……:

நாம் காலையில் பல் துலக்குகிறோமே, முந்திய காலத்தைப்போல உமிக்கரியைக் கொண்டா பல் துலக்குகிறோம்? இல்லையே,பிரஷ்ஷூம் பற்பசையும் கொண்டுதானே? பின்னர் காபியையோ தேனீரையோ அருந்திவிட்டுத் தொலைக்காட்சிப் பெட்டி முன் அமர்ந்து செய்திகளைக் கேட்கிறோம். அதுவும் அறிவியலால் உருவானதுதான். பின்னர் முகத்தை மழிக்கிறோம் பிளேடு கொண்டு, அதுவும் அறிவியல் கண்டுபிடிப்புதான்.

கல்வியைப் பொறுத்த வரையில்…….. :

கல்வியைக் கற்கத் தோன்றத் துணையாக இருக்கும் நூல்கள் அறிவியல் கண்டுபிடிப்பு மூலம்தான் அச்சிடப்படுகிறது.கல்விக்கு உதவும் அத்தனை உபகரணங்களும் அறிவியல்மூலம் கிடைத்தவைதான். தொலைக்காட்சி வருவதற்கு முன்னர் செய்திகளை அறிவதற்கு வானொலியைத்தான் நம்பியிருந்தோம்; அதுவும் மார்க்கோனி என்னும் அறிவியல் அறிஞரின் கண்டுபிடிப்புதான் . நகல்கள் பல எடுக்கும் கருவியும் அறிவியல் கண்டுபிடிப்புதான்.

அன்றாட வாழ்க்கைக்குப் பெரிதும் உதவுபவை:

நாம் ஏறிச் செல்லும் மோட்டார் சைக்கிள், நீண்ட தூரம் செல்ல உதவும் மின்சார ரயில், வாகனத்தில் பறக்கும் விமானம் எல்லாமே அறிவியல் கண்டுபிடிப்பு தான். மருத்துவத்தில்தான் எத்தனை எத்தனை புதுமைகள். கற்பனைக்கு எட்டாத புதுமைகள் வந்துவிட்டன.

பிளாஸ்டிக் அறுவை சிகிச்சை:

இது மட்டுமா நடைபெறுகிறது, உடைந்த எலும்புகளைச் சேர்த்து வைத்து, பலகையில் ஆணி கொண்டு முறுக்கி ஒட்டவைப்பது போலல்லவா ஒட்ட வைத்துவிடுகிறார்கள்! லேசர் சிகிச்சை மூலம் எவ்வளவு அற்புதமான முறையில் சிகிச்சைகள் நடைபெறுகின்றன! பணம் இருந்தால் எதையும் சாதிக்கலாம், அறிவியலின் அரும்பெரும் துணையும் இருப்பதால் நிச்சயமாக நமது ஆயுளையும் நீடிக்கலாம்.எல்லா நோய்களையும் குணப்படுத்தவும் அற்புதமான மருந்துகள், ஊசிகள் என்று நம்மை இப்போது வியக்க வைக்கின்றன அறிவியல்.

இருதய அறுவைச் சிகிச்சை:

முன்னரெல்லாம் இருதயம் பழுதுபட்டால் அவ்வளவுதான்; அதோடு வாழ்வு முடிந்துவிடும் என்று எண்ணிக் கவலைப்பட்டே இறந்து போவார்கள்.இப்போது அப்படியா என்னென்ன நுதனமான அறுவைச் சிகிச்சைகள்! எல்லாமே அறிவியல் வளர்ச்சியின் மூலம் கிடைத்த நன்மைகள் தானே!

விவசாயத்திற்குத் துணையாகவும்:

விவசாயத்திற்கு துணையாகவும் உழுவதற்குரிய இயந்திரக் கலப்பை, அறுவடை செய்யும் இயந்திரம், நெல்வேறு வைக்கோல் வேறாகப் பிரித்தெடுக்கும் இயந்திரம்,செயற்கை உரங்கள்,பூச்சிக்கொல்லி மருந்துகள், புதிய புதிய நெல் வகைகள் என்று எத்தனை புதுமைகள் அறிவியலின் துணையால் பெற்று விவசாயிகள் தங்கள் உழைப்பையும் காலத்தையும் மிச்சப்படுத்துகிறார்கள்.

தொலைபேசியை வியந்து போற்றினோம்….. :

தொலைபேசி வந்தபோதே வியந்து பேசினோம். இப்போது கை பேசி இல்லாத நபர் இல்லை என்று வந்துவிட்டது. சற்றுத் தொலைவிலுள்ளவர்களுக்குத் தகவல் தெரிவிக்கக் கடிதம் எழுதிட வேண்டிய வேலையே இல்லாமல் ஆகிவிட்டது; கைபேசி மூலம் கணப்பொழுதில் கச்சிதமாக முடித்துக் கொள்கிறோம்.

தகவல் தொடர்பியல்:

தகவல் தொடர்பு மூலம் நாம் பெறும் நன்மைகள் ஏராளம்! ஏராளம்!! உலக நாடுகளை ஒரு நிமிடத்தில் இணைத்துவிடும் அற்புதத்தைக் கண்டும் அனுபவித்தும் மகிழ்கிறோம்.செயற்கைக் கோள்கள் மூலம் அளப்பரிய நன்மைகள் கிடைத்தவண்ணம் இருக்கின்றன. அவையெல்லாம் பறவைகள் போல திரிகின்றன என்று யாரோ ஒரு அறிஞர் குறிப்பிட்டுள்ளது நினைவுக்கு வருகின்றது.

கணிப்பொறி மூலம்தான் எவ்வளவு நன்மைகள்!

மிகப்பெரிய பொருளாதார மறுமலர்ச்சிக்கு அறிவியல் துணை நிற்கின்றது என்றால் மிகையல்ல.பெரிய ஆலைகளில் – பொருட்களை உற்பத்தி செய்யும் ஆலைகளில், நுண்ணிய ஆற்றல் பெற்ற இயந்திரங்களே உற்பத்தியை நிர்ணயிக்கும் ஆற்றல் பெற்று அற்புதச்சாலைகளைப் படைக்கின்றன.

யாதும் ஊரே யாவரும் கேளிர்:

இரண்டாயிரம் ஆண்டுகளுக்கு முன்னர் பாடிய கணியன் பூங்குன்றனாரின் எண்ணம் -ஆசை பலித்திவிட்டது.அறிவியலானது இந்த உலகத்தை உண்மையில் சுருக்கித்தான் விட்டது. நினைத்த நேரத்தில் எங்கும் சென்றுவிடலாம். ஐந்து மைல் நடப்பதற்கே “கட்டுச்சோறு” கட்டிக் கொண்டு சென்ற காலம் அல்ல, எல்லாமே நொடிப்பொழுது என்று வந்துவிட்டது. இந்த அதிசயங்களுக்கும் அற்புதங்களுக்கும் காரணமே அறிவியல் வளர்ச்சிதான்.

முடிவுரை:

என்னதான் நன்மைகள் இருந்தாலும் அறிவியலால் துன்பங்களும் உண்டு என்பதை நம் அடிமனம் கூறத்தான் செய்கின்றது. இரண்டாம் உலகப்போரில் அமெரிக்கா ஏவிய அணுகுண்டுகள் ஜப்பானை உண்டு இல்லையென்று செய்துவிட்டதே! எத்தனை இலட்சம் மக்கள் அநியாயமாக உயிரிழந்தனர். இதை நினைத்துப் பார்த்தால் என்ன அறிவியல் என்றும் , இது தேவைதானா என்றும் எண்ணத் தோன்றுகிறது. இருந்தாலும் “அறிவியல் அறிவியல்தான். அதனால் விளையும் நன்மைகள் வியப்பைத் தருபவைதான்” என்றும் கூறாமல் இருக்க முடியவில்லை.

……………………………